جمهور باشقانی رجب طیب اردوغان دوغو افریقا سفری‌نین ایلک دایاناجاغی تانزانیادا‌دیر.
جمهور باشقانی رجب طیب اردوغانی پایتاخت دارالسلام-داکی ژولیوس نایره اولوسلار آراسی هاوا لیمانیندا تانزانیا باش ناظیری قاسم ماجالیوا، تورکیه‌نین بو اولکه‌دهکی بویوک ائلچیسی یاسمین ارآلپ و ائلچیلیک امکداشلاری قارشیلادی.
جمهور باشقانی اردوغان اللرینده تورک و تانزانیا بایراق‌لاری ایله اونو قارشیلایان جوشغولو خالقلا صحبت ائتدی، داها سونرا خاریجی اقتصادی علاقه‌لر شوراسینین اورگانیزه ائتدیگی تدبیرده تورک ایش آدام‌لاری ایله بیر آرایا گلدی.
مطبوعاتا قاپا‌لی کئچیریلن توپلانتیدا خاریجی ایشلر ناظیری مولود چاووش اوغلو، ایقتیصادیات ناظیری نیهاد زیبکچی، انرژی و طبیعی ثروت‌لر ناظیری برات آلبایراک، خاریجی اقتصادی علاقه‌لر شوراسینین صدری عمر جیهاد واردان ایله چوخ سایدا ایش آدامی دا قاتیلدی.
رسمی گؤروش‌لر ایسه بوگون کئچیریله‌جک.
جمهورباشقانینی اؤلکه پرزیدنتی جان پومبه مگوفولی دؤولت ساراییندا رسمی مراسیمله قارشیلایا‌جاق.
اونجه ایکی لیدئر باش-باشا گوروشه‌جک سونرا هئیتلر آراسی گؤروش‌لر کئچیریله‌جک.
موختلیف ساحه‌لرده ایمضا‌لانا‌جاق راضیلاشما‌لاردان سونرا بیرگه مطبوعات کونفرانسی تشکیل ائدیله‌جک.
جمهور باشقانی اردوغان تانزانیا‌داکی گؤروش‌لرین‌دن سونرا دوغو افریقا تورونون ایکینجی دایاناجاغی موزامبیک-ه  گئده‌جک.
